Babelscape/SREDFM huggingface dataset:
Οργανικά υπεροξείδια

δεξιά|μικρογραφία|150x150εσ|Η γενική δομή ενός οργανικού υπεροξειδίου
δεξιά|μικρογραφία|150x150εσ|Η γενική δομή ενός οργανικού υδροϋπεροξειδίου. Με την μπλε σήμανση λειτουργική ομάδα
δεξιά|μικρογραφία|150x150εσ|Η γενική δομή ενός υπερεστέρα
Τα οργανικά υπεροξείδια (αγγλικά: "οrganic peroxides") είναι οργανικές ενώσεις που περιέχουν την υπεροξειδική γέφυρα (ROOR') ως λειτουργική ομάδα, όπου τα R, R΄ παριστάνουν υδροκαρβύλια ή άτομα υδρογόνου. Φυσικά, αν R = R΄= H προκύπτει το υπεροξείδιο του υδρογόνου (H2O2), που ανήκει στα ανόργανα υπεροξείδια. Αν R΄ = H, οι ενώσεις που προκύπτουν λέγονται οργανικά υδροϋπεροξείδια. Οι υπερεστέρες έχουν γενική δομή RC(O)OΟR΄. Ο δεσμός O−O σπάει εύκολα, παράγοντας ελεύθερες ρίζες, με τη γενική μορφή RO•. Έτσι, τα οργανικά υπεροξείδια είναι χρήσιμα ως καταλύτες για την παραγωγή ορισμένων ειδών πολυμερών, όπως είναι οι εποξικές ρητίνες, που χρησιμοποιούνται σε ενισχυμένα με υαλοβάμβακα πλαστικά, όπως MEKP και υπεροξείδιο του βενζολίου, τα οποία χρησιμοποιούνται συνήθως για το σκοπό αυτό. Ωστόσο, η ίδια ιδιότητα, επίσης, σημαίνει ότι τα οργανικά υπεροξείδια μπορεί, εκούσια ή ακούσια, να προκαλέσουν έναρξη εκρηκτικού πολυμερισμού, σε υλικά με ακόρεστους χημικούς δεσμούς, και αυτή η διαδικασία έχει χρησιμοποιηθεί για την παραγωγή εκρηκτικών. Οργανικά υπεροξείδια, όπως και τα ανόργανα ομολόγά τους, είναι ισχυροί λευκαντικοί παράγοντες.
μικρογραφία|Μια ομάδα υπεροξειδίου σε γέφυρα δακτυλίου, στην ασκαριδόλη.
Παρμενίων ο Λέσβιος

Ο Παρμενίων ο Λέσβιος ή Παρμενίδης (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Λέσβο, ο οποίος στέφθηκε νικητής στο αγώνισμα δρόμου του σταδίου κατά τους 117ους ολυμπιακούς αγώνες της αρχαιότητας (312 π.Χ.).
Αυτόνομη Σοβιετική Σοσιαλιστική Δημοκρατία του Καρακαλπάκ

Η Αυτόνομη Σοβιετική Σοσιαλιστική Δημοκρατία του Καρακαλπάκ (Karakalpak ASSR; Καρακαλπάκ: Қарақалпақстан АССР, "Qaraqalpaqstan ASSR"; , Qoraqalpog'iston ASSR; , "Karakalpakskaya ASSR"), επίσης γνωστό ως Σοβιετικό Καρακαλπακστάν ή απλώς Καρακαλπακστάν ήταν αυτόνομη δημοκρατία εντός της Σοβιετικής Ένωσης. Μέχρι τις 20 Ιουλίου 1932, ονομαζόταν αυτόνομη περιφέρεια Καρακαλπάκ. Στις 5 Δεκεμβρίου του 1936, συγχωνεύτηκε με την Ουζμπεκική ΣΣΔ. Ήταν η μόνη ΑΣΣΔ στην Σοβιετική Κεντρική Ασία.

Η πρωτεύουσα ήταν το Νουκούς (μέχρι το 1939 ήταν το Τουρτκούλ). 

Στις 14 Δεκεμβρίου του 1990, η ΑΣΣΔ του Καρακαλπάκ ανακήρυξε ανεξαρτησία εντός των Σοβιετικών νόμων. Το Ουζμπεκιστάν κήρυξε ανεξαρτησία μετά από τα γεγονότα του αποτυχημένου πραξικοπήματος στις 31 Αυγούστου 1991, ενώ η ΑΣΣΔ του Καρακαλπάκ μετονομάστηκε και επανιδρύθηκε ως Δημοκρατία του Καρακαλπακστάν στις 21 Δεκεμβρίου 1991. Η διάλυση της Σοβιετικής Ένωσης έγινε στις 26 Δεκεμβρίου 1991. 

Το νέο σύνταγμα εγκρίθηκε στις 8 Δεκεμβρίου 1992, κάνοντας το Καρακαλπακστάν μια αυτόνομη δημοκρατία εντός του Ουζμπεκιστάν.
Απολλωνίδης ο Τεγεάτης

Ο Απολλωνίδης ο Τεγεάτης (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Τεγέα ο οποίος στέφθηκε νικητής στο αγώνισμα δρόμου του σταδίου κατά τους 118ους (308 π.Χ.) ολυμπιακούς αγώνες της αρχαιότητας. Ο Ευσέβιος της Καισαρείας (3ος αιώνας μ.Χ.) αναφέρει πως ολυμπιονίκης ήταν ο Ανδρομένης ο Κορίνθιος (ο οποίος υπήρξε ολυμπιονίκης και στην επόμενη διοργάνωση)"," ωστόσο τα στοιχεία του Διόδωρου του Σικελιώτη (1ος αιώνας π.Χ.) ο οποίος ονομάζει τον Απολλωνίδη θεωρούνται από τους ιστορικούς εγκυρότερα από αυτά του Ιουλίου Αφρικανού (2ος αιώνας μ.Χ.) από όπου ο Ευσέβιος αντλεί τις πληροφορίες του.
Ανδρομένης ο Κορίνθιος

Ο Ανδρομένης ο Κορίνθιος (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Κόρινθο ο οποίος στέφθηκε νικητής στο αγώνισμα δρόμου του σταδίου κατά τους 119ους (304 π.Χ.) ολυμπιακούς αγώνες της αρχαιότητας. Ο Ευσέβιος της Καισαρείας τον αναφέρει ως ολυμπιονίκη και στην προηγούμενη διοργάνωση αντί του Απολλωνίδη του Τεγεάτη όμως κάτι τέτοιο έχει απορριφθεί από τους ιστορικούς σε σχέση με τις άλλες ιστορικές πηγές.
Φιλόμηλος ο Φαρσάλιος

Ο Φιλόμηλος ο Φαρσάλιος (4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από τα Φάρσαλα της Θεσσαλίας ο οποίος στέφθηκε νικητής στο αγώνισμα δρόμου του σταδίου κατά τους 124ους (284 π.Χ.) ολυμπιακούς αγώνες της αρχαιότητας.
Ιδαίος ο Κυρηναίος

Ο Ιδαίος ο Κυρηναίος ή Νικάτωρ (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Κυρήνη, ο οποίος στέφθηκε νικητής στο αγώνισμα δρόμου του σταδίου κατά τους 126ους (276 π.Χ.) ολυμπιακούς αγώνες της αρχαιότητας. Ο Ευσέβιος της Καισαρείας τον αναφέρει ως "Ιδαίο" ή "Νικάτορα" με καταγωγή από την Κυρήνη, ενδέχεται όμως το όνομά του να ήταν και "Ιδαίος Νικάτωρ" με το «Νικάτωρ» να αποτελεί προσδιορισμό της νίκης του στους ολυμπιακούς αγώνες, κατά τον Λουίτζι Μορέτι.
Ξενοφάνης ο Αμφισσαίος

Ο Ξενοφάνης ο Αμφισσαίος (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Άμφισσα, ο οποίος στέφθηκε νικητής στο αγώνισμα δρόμου του σταδίου κατά τους 132ους (252 π.Χ.) ολυμπιακούς αγώνες της αρχαιότητας. Σε επιγραφή που ανακαλύφθηκε στην πόλη Θέρμο της Αιτωλίας και χρονολογείται κατά την περίοδο 262-236 π.Χ. και αναφέρεται σε αυτήν ως "Ξενοφάνης Ἀμφισσεύς", αναφέρεται πως υπήρξε οικοδεσπότης ("ἔν̣γυ̣ος") του προξένου της Ρόδου, είναι αβέβαιο όμως αν πρόκειται για τον ίδιο Ξενοφάνη.
Σιμύλος ο Νεαπολίτης

Ο Σιμύλος ο Νεαπολίτης (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Νεάπολη της Καμπανίας, ο οποίος στέφθηκε νικητής στο αγώνισμα δρόμου του σταδίου κατά τους 133ους ολυμπιακούς αγώνες της αρχαιότητας (248 π.Χ.).
Αλκίδας ο Λακεδαιμόνιος

[[Δραχμή]] της [[Ολυμπία|Ολυμπίας]], χρονολογούμενη μεταξύ 134ης (244 π.Χ.) και 143ης (208 π.Χ.) διοργάνωσης των αγώνων

Ο Αλκίδας ο Λακεδαιμόνιος (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε νικητής στο αγώνισμα δρόμου του σταδίου κατά τους 134ους (244 π.Χ.) ολυμπιακούς αγώνες της αρχαιότητας.
SunStroke Project

Το SunStroke Project είναι ένα μουσικό τρίο από τη Μολδαβία που αποτελείται από τους Sergei Yalovitsky (φωνητικά), Anton Ragoza (βιολονίστας και συνθέτης) και Sergey Stepanov (σαξοφωνίστας). Είναι διάσημοι για την εκπροσώπηση της Μολδαβίας στο Διαγωνισμό Τραγουδιού της Eurovision το 2010. Το όνομα της ομάδας επιλέχθηκε από τον Anton Ragoza ενώ εργάζονται στο στρατό με τον Sergey Stepanov. Στις 25 Φεβρουαρίου του 2017, το συγκρότημα επιλέχθηκε για να εκπροσωπήσει τη χώρα τους για άλλη μια φορά στο διαγωνισμό τραγουδιού της Eurovision 2017.

Τον Νοέμβριο του 2010 ο παραγωγός, Aleksei Myslicky και ορισμένα άλλα μέλη άφησαν το SunStroke Project και δημιούργησαν μια νέα μπάντα στη Μόσχα, εν ονόματι Offbeat Orchestra που έχουν κυκλοφορήσει μερικά από τα τραγούδια από τους SunStroke Project σε άλλη εκτέλεση.
Triana Park

Οι Triana Park είναι λετονικό συγκρότημα το οποίο εκπροσώπησε την Λετονία στην Eurovision 2017 στο Κίεβο κατακτώντας την τελευταία θέση ( δέκατη όγδοη ) στον α' ημιτελικό με μόλις 21 βαθμούς. Είχαν προσπαθήσει να εκπροσωπήσουν την χώρα τους στον διαγωνισμό τραγουδιού και το 2007 , 2008 , 2009. Το συγκρότημα αποτελείται από τους
Σίντζι Κάγκαβα

Ο Σίντζι Κάγκαβα (ιαπωνικά , "Κάγκαουα Σίντζι", γενν. στις 17 Μαρτίου 1989) είναι Ιάπωνας ποδοσφαιριστής, ο οποίος αγωνίζεται ως μέσος για τον ΠΑΟΚ.
Αντρέ Σίρλε

Ο Αντρέ Σίρλε (γερμ. "André Schürrle", γενν. 1990) είναι γερμανός ποδοσφαιριστής. Ανήκει στη Μπορούσια Ντόρτμουντ από τον Ιούλιο του 2016. Συμμετείχε στο Ευρωπαϊκό Πρωτάθλημα του 2012 και το 2016 και το παγκόσμιο Κύπελλο 2014 με την Εθνική Γερμανίας. 

Παίζει στη θέση του επιθετικού, και κυρίως ως αριστερός. Εκτός αυτού έχει και ικανότητες κεντρικού επιθετικου. Υπερέχει χάρη στη ταχύτητα, την τεχνική του και την δύναμη στο σουτ.
Ρόμαν Βάιντενφελλερ

Ο Ρόμαν Βάιντενφελλερ (γερμ. "Roman Weidenfeller", γενν. 1980) είναι Γερμανός πρώην ποδοσφαιριστής περισσότερο γνωστός για την πορεία του στην Μπορούσια Ντόρτμουντ. Συμμετείχε στην εθνική ομάδα της Γερμανίας στη Βραζιλία το 2014 και κατέκτησε το παγκόσμιο κύπελλο.
Nel blu dipinto di blu

Το Nel blu dipinto di blu (γνωστό διεθνώς και ως Volare) είναι τραγούδι που ερμηνεύεται από τον Ιταλό τραγουδιστή Ντομένικο Μοντούνιο. Το τραγούδι, αφού πρώτα κέρδισε το Φεστιβάλ του Σαν Ρέμο, εκπροσώπησε την Ιταλία στον Διαγωνισμό Τραγουδιού Eurovision 1958.


Κατηγορία:Ιταλικά τραγούδια
Κατηγορία:Τραγούδια του 1958
Κατηγορία:Διαγωνισμός τραγουδιού Eurovision 1958
Κατηγορία:Singles του 1960
Κατηγορία:Singles του 1958
Κατηγορία:Singles της Decca Records
Nissan Qashqai

Το Nissan Qashqai είναι ένα μικρομεσαίο crossover SUV αυτοκίνητο που παράγεται από την ιαπωνική αυτοκινητοβιομηχανία Nissan, από τον Δεκέμβριο του 2006. Η πρώτη γενιά του Qashqai βασίστηκε στο σχετικό ομώνυμο πρωτότυπο αυτοκίνητο (concept car) που είχε παρουσιαστεί τον Μάρτιο του 2004 στο Σαλόνι Αυτοκινήτου της Γενεύης. Το Qashqai είναι το δεύτερο μοντέλο μετά το Nissan Murano που συγκαταλέγεται στην ίδια κατηγορία και αποτέλεσε τον έναν αντικαταστάτη από τους τρεις του Nissan Terrano δεύτερης γενιάς. Τον Νοέμβριο του 2013, η πρώτη γενιά του Qashqai αντικαταστάθηκε από τη δεύτερη, ενώ ειδικότερα στην αγορά της Ιαπωνίας από το Nissan Juke.
Μενεσθέας ο Βαργυλίτης

[[Δραχμή]] της [[Ολυμπία|Ολυμπίας]], χρονολογούμενη μεταξύ 134ης (244 π.Χ.) και 143ης (208 π.Χ.) διοργάνωσης των αγώνων

Ο Μενεσθέας ο Βαργυλίτης (3ος αιώνας π.Χ.) ήταν αρχαίος Έλληνας αθλητής από τη Βαργυλία της Καρίας, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα δρόμου του σταδίου στους 137ους ολυμπιακούς αγώνες της αρχαιότητας (232 π.Χ.).
Αντόνιο Κίλις

Ο Αντόνιο Κίλις (Λαράς, Ισπανικό Προτεκτοράτο του Μαρόκου 1933 - 2003), ήταν Ισπανός φιλόλογος και γλωσσολόγος, γνωστός για τις έρευνες και δημοσιεύσεις του γύρω από τη φωνητική και φωνολογία και διαλεκτολογία της ισπανικής γλώσσας και πρόεδρος του Περιοδικού Ισπανικής Φιλολογίας και της Ισπανικής Εταιρείας Γλωσσολογίας. 

Υπήρξε καθηγητής στα πανεπιστήμια της Σεβίλλης, Βαγιαδολίδ και το Εθνικό Πανεπιστήμιο Εκπαίδευσης εξ Αποστάσεως της Ισπανίας. Συνεργάστηκε με τον έτερο διαλεκτολόγο Μανουέλ Αλβάρ στον "Γλωσσολογικό Άτλαντα της Ισπανόφωνης Αμερικής" ενώ έφερε εις πέρας έρευνες γύρω από τις ισπανικές διαλέκτους στις Φιλιππίνες και την Ισημερινή Γουινέα.

Οι πιο γνωστές του δημοσιεύσεις είναι τα εγχειρίδια "Métrica Española" («Ισπανική μετρική», 1984), "Fonética acústica de la lengua española" («Ακουστική φωνητική της ισπανικής γλώσσας», 1987) και "Historia de la lengua castellana" («Ιστορία της ισπανικής γλώσσας», 1987) και μια έκδοση της "Gramática castellana" του Έλιο Αντόνιο δε Νεβρίχα.
Τσάκοι

Οι Τσάκοι (μέχρι το 1926 "Τσάκων Μαχαλά") είναι χωριό της Ελλάδας στον δήμο Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2011, οι Τσάκοι έχουν 961 κατοίκους. Βρίσκονται σε υψόμετρο 150 μέτρων. Οι Τσάκοι επικοινωνούν οδικώς με το Πολυκάρπι και την Αριδαία, μέσω του Επαρχιακού Δρόμου με αριθμό 8.
Further Confusion

Το Further Confusion ή Furcon είναι ετήσιο συνέδριο furry που πραγματοποιείται στο Σαν Χοσέ της Καλιφόρνιας κάθε Ιανουάριο· και είναι ένα από τα δύο μεγαλύτερα συνέδρια furry στον κόσμο. Υπάρχουν φιλανθρωπικές εκδηλώσεις, εκπαιδευτικά σεμινάρια, σόου τέχνης, πάνελ και άλλες δραστηριότητες, όπως χοροί, παρελάσεις ή διαγωνισμοί παραστάσεων. Ήταν η πρώτη εκδήλωση χορηγούμενη από την Anthropomorphic Arts and Education Inc. (Το Furcon είναι το καταχωρημένο σήμα υπηρεσιών της) και συνεχίζει να είναι η μεγαλύτερη.

Ξεκινώντας το 1999 με παρουσία 691 ατόμων, το Further Confusion έχει μεγαλώσει με γρήγορο ρυθμό. Το 2014, το ρεκόρ παρουσίας του ήταν 3,560 άτομα από όλο τον κόσμο. Το Further Confusion δώρισε πάνω από $100,000 σε διάφορους φιλανθρωπικούς δικαιούχους (συμπεριλαμβανομένου, καταφύγια ζώων, ομάδες διάσωσης ζώων, και της Αμερικανικής μη κερδοσκοπικής οργάνωσης "Comic Book Legal Defense Fund") κατά την περίοδο του 1999-2008. Οι πωλήσεις των σόου τέχνης του, συστηματικά υπερέβη τα $50,000.
Ζε με διαλυτικά

Το Ζε με διαλυτικά (Ӝ ӝ. η πλάγια γραφή: "Ӝ ӝ") είναι ένα γράμμα στο Κυριλλικό αλφάβητο. Η μορφή του προέρχεται από το Κυριλλικό γράμμα Ζε (Ж ж "Ж ж").

Το Ζε με διαλυτικά χρησιμοποιείται μόνο στην γλώσσα Ουντμούρτ, που αντιπροσωπεύει τον ήχο , όπως και την προφορά των στο "jam". Συνήθως η λατινική μορφή του είναι το ⟨dž⟩.

Το Ζχε με διαλυτικά αντιστοιχεί με άλλα Κυριλλικά αλφάβητα στα διγραφήματα  ή , ή τα γράμματα Τσε με κατιούσα (Ҷ ҷ), Τσε με κάθετη γραμμή (Ҹ ҹ), Ντζέ (Џ џ), Χακασσιανό Τσε (Ӌ ӌ), Ζχε με βραχύ σημείο (Ӂ ӂ), ή το Ζγιε (Җ җ).
Φέρντιναντ Μπολ

Ο Φέρντιναντ Μπολ (ολλανδικά: "Ferdinand Bol", 24 Ιουνίου 1616 - τάφηκε 24 Ιουλίου 1680) ήταν Ολλανδός ζωγράφος, χαράκτης και σχεδιαστής της Χρυσής Ολλανδικής Εποχής στη ζωγραφική. Αν και τα έργα του που έχουν διασωθεί σπανίζουν, είναι εμφανής σε αυτά η επιρροή του Ρέμπραντ: Όπως και στον Δάσκαλό του, στον Μπολ άρεσαν τα ιστορικά θέματα, τα πορτρέτα (ανάμεσα στα οποία και αρκετές αυτοπροσωπογραφίες) και οι μοναχικές μορφές σε περιβάλλον με εξωτικά στολίδια.

Στο Άμστερνταμ το όνομά του έχει αποδοθεί στην οδό "Ferdinand Bolstraat" και η ονομασία "FEBO" της ολλανδικής αλυσίδας εστιατορίων προέρχεται επίσης από αυτόν, καθώς η έδρα του πρώτου καταστήματος βρισκόταν στην "Ferdinand Bolstraat".
Γεώργιος Τζηρίδης

Ο Γεώργιος Τζηρίδης (14 Απριλίου 1889 - 23 Ιουνίου 1975), του Σωτηρίου, ήταν Έλληνας γιατρός και πολιτικός, ο οποίος διετέλεσε βουλευτής και υπουργός.
Σιλά

Η Σιλά (Τούρκικα: "Sıla") είναι μια δραματική τηλεοπτική σειρά τουρκικής παραγωγής του 2006 σε σκηνοθεσία της Γκιούλ Όγουζ. Προβλήθηκε από το κανάλι ATV και ATV Avrupa (Ευρώπη). Είναι μια από τις δημοφιλέστερες σειρές στην Τουρκία για την δεκαετία 2000-2009. Ενώ συνεχίζει να έχει μεγάλη απήχηση σε όποια χώρα και αν παίζεται.

Στην Μέση Ανατολή προβλήθηκε το 2010 και είχε αποκτήσει μεγάλη δημοτικότητα και επιτυχία σε όλη την προβολή της. Στην Ελλάδα προβλήθηκε στις 10 Ιουνίου 2012 από το κανάλι Mega Channel, καθηλώνοντας εκατομμύρια τηλεθεατές στους δέκτες. Στην Κροατία προβλήθηκε από τον Δεκέμβριο του 2012 μέχρι το Μάιο του 2013, στην Σερβία, τα Σκόπια και την Βοσνία-Ερζεγοβίνη προβλήθηκε στις 15 Δεκεμβρίου 2013 και έγινε ένα μια από τις μεγαλύτερες τουρκικές τηλεοπτικές σειρές που έχει προβληθεί, σπάζοντας όλα τα ρεκόρ τηλεθέασης. Στην Σλοβακία προβλήθηκε στις 5 Αυγούστου 2013, σπάζοντας το ρεκόρ του καναλιού. Στην Σλοβενία προβλήθηκε στις 15 Μαΐου 2014 και στα Σκόπια ξαναπροβλήθηκε την 1 Οκτωβρίου 2014. Στη Ρουμανία ξεκίνησε να προβάλλεται στις 5 Ιανουαρίου 2015, στην Βουλγαρία 9 Φεβρουαρίου 2015, σπάζοντας ακόμα ένα ρεκόρ τηλεθέασης. Στην Χιλή προβλήθηκε στις 8 Μαρτίου 2016, ενώ στην Κολομβία προβλήθηκε μέσα στο 2016 και στην Βραζιλία ξεκίνησε να προβάλλεται τον Μάρτιο του 2016, κάνοντας την σειρά την μεγαλύτερη τούρκικη τηλεοπτική σειρά που έχει προβληθεί ποτέ σε λατινική χώρα, σπάζοντας κάθε ρεκόρ τηλεθέασης σε όποια χώρα και αν έχει προβληθεί.
Κιθ Λάνγκφορντ

Ο Κιθ Λάνγκφορντ (αγγλικά: "Keith Langford") (Ώστιν (Τέξας), 15 Σεπτεμβρίου 1983) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για την ΑΕΚ. Θεωρείται ένας από τους κορυφαίους σκόρερ των ευρωπαϊκών γηπέδων (κατά πολλούς ο κορυφαίος) τα τελευταία 15 χρόνια, έχοντας κερδίσει το βραβείο του πρώτου σκόρερ σε πολλές διοργανώσεις, με σημαντικότερο το Βραβείο Κορυφαίου Σκόρερ της Ευρωλίγκα «Αλφόνσο Φορντ», για δύο χρονιές (2014, 2017).
Φερντινάντο Πετρουτσέλλι ντελλα Γκαττίνα

Ο Φερντινάντο Πετρουτσέλλι ντελλα Γκαττίνα (28 Αυγούστου 1815 - 29 Μαρτίου 1890) ήταν Ιταλός δημοσιογράφος και πολιτικός.

Θεωρείται ένας από τους μεγαλύτερους δημοσιογράφους του 19ου αιώνα και πρωτοπόρος της σύγχρονης δημοσιογραφίας ενώ είναι περισσότερο γνωστός για την πολεμική του αλληλογραφία. Έγραψε για αρκετές ιταλικές εφημερίδες και συνείσφερε στον Τύπο της Γαλλίας, της Μεγάλης Βρετανίας και του Βελγίου. Ήταν επίσης παραγωγικός μυθιστοριογράφος, κυρίως επικεντρωμένος στην θρησκευτική θεματολογία.
Εμάνουελ ντε Βίττε

Ο Εμάνουελ ντε Βίττε (ολλανδικά: Emanuel de Witte, 1617 – 1692) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ειδικευόταν στην απεικόνιση του εσωτερικού εκκλησιών. Αντίθετα με τον Πίτερ Σένρενταμ, ο οποίος έδινε έμφαση στη γεωμετρική ακρίβεια και στην προοπτική, ο ντε Βίττε ενδιαφερόταν περισσότερο για την ατμοσφαιρικότητα των εσωτερικών που απεικόνιζε. Αν και δεν ζωγράφισε πολλούς πίνακες με αυτά τα θέματα, ασχολήθηκε επίσης με τη ρωπογραφία.
Πέλιννα

μικρογραφία|300x300εσ|Αργυρή δραχμή της Πέλιννας, με απεικονίσεις ιππέα και ακοντιστή, επιγραφή "[Π]ΕΛΙΝΝΑΙΚΟΝ", 5ος-4ος αιώνας π.Χ.

Η Πέλιννα ήταν αρχαία πόλη της Εστιαιώτιδας στην νοτιοδυτική Θεσσαλία, κοντά στην όχθη του Πηνειού ποταμού.Άκμασε κυρίως κατά την ελληνιστική περίοδο, και κατά τους βυζαντινούς χρόνους η περιοχή έγινε γνωστή ως "Γαρδίκι" ή "Παλαιογαρδίκι".
Σίμον ντε Φλίχερ

Ο Σίμον ντε Φλίχερ (ολλανδικά: Simon de Vlieger, Ρόττερνταμ, περ. 1601 - Βέισπ, 13 Μαρτίου 1653 (ταφή)) ήταν Ολλανδός ζωγράφος, χαράκτης και σχεδιαστής της Χρυσής Ολλανδικής Εποχής στη ζωγραφική, ο οποίος έγινε περισσότερο γνωστός για τις θαλασσογραφίες του.
Ασκύφου

Το Ασκύφου είναι οροπέδιο στα Λευκά Όρη, το οποίο περιλαμβάνει τέσσερις οικισμούς, οι οποίοι αποτελούν την τοπική κοινότητα Ασκύφου. Διοικητικά υπάγεται στο δήμο Σφακίων, της περιφερειακής ενότητας (πρώην νομός) Χανίων, στη νοτιοδυτική Κρήτη. Η τοπική κοινότητα Ασκύφου, η οποία αποτελείται από τους οικισμούς Αμμουδάρι, Γωνί, Καρές και Πετρές, σύμφωνα με την απογραφή του 2011 έχει 394 κατοίκους και είναι ο μεγαλύτερος οικισμός του δήμου.
Κωστής Μαραβέγιας

Ο Κωστής Μαραβέγιας (Αγρίνιο, 13 Μαΐου 1974) είναι Έλληνας τραγουδιστής, τραγουδοποιός, συνθέτης, σκηνοθέτης, παρουσιαστής και συγγραφέας. Παίζει ακορντεόν, πιάνο, κιθάρα, αρμόνιο και τραγουδάει στα ελληνικά, αγγλικά, ισπανικά και ιταλικά. 

Τον Μάρτιο του 2012, ο Κωστής Μαραβέγιας παρουσιάζει πρώτο του μυθιστόρημα "Λόλα", το οποίο κυκλοφόρησε από τις εκδόσεις Μεταίχμιο, ως μέρος ενός CD με τον ίδιο τίτλο.  Η ιστορία είναι για ένα νεαρό κορίτσι, μία μουσικό, που ονομάζεται Λόλα και ο φίλος της ο Μάρκος.
Ιολαΐδας ο Αργείος

[[Δραχμή]] της [[Ολυμπία|Ολυμπίας]], χρονολογούμενη μεταξύ 134ης (244 π.Χ.) και 143ης (208 π.Χ.) διοργάνωσης των αγώνων
Ο Ιολαΐδας ο Αργείος (3ος αιώνας π.Χ.), ήταν αρχαίος Έλληνας αθλητής με καταγωγή από το Άργος, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 139ους (224 π.Χ.) ολυμπιακούς αγώνες της αρχαιότητας.
Γιαν φαν ντε Καπέλλε

Ο Γιαν φαν ντε Καπέλλε (ολλανδικά: Jan van de Cappelle, αναφερόμενος με διάφορους συνδυασμούς των Joannes / van der / Capelle, 25 Ιανουαρίου 1626 (βάπτιση) - 22 Δεκεμβρίου 1679 (ταφή)) ήταν Ολλανδός ζωγράφος της Χρυσής Ολλανδικής Εποχής στη ζωγραφική. Ζωγράφισε κυρίως θαλασσογραφίες και χειμωνιάτικα τοπία, ήταν όμως, παράλληλα, επιτυχημένος βιομήχανος και συλλέκτης έργων τέχνης. Σήμερα θεωρείται ως «μια από τις ηγετικές μορφές στη θαλασσογραφία της Ολλανδίας του 17ου αιώνα». Έζησε όλη του τη ζωή στο Άμστερνταμ αλλά ενώ εργαζόταν ως καλλιτέχνης, τον περισσότερο χρόνο του τον δαπανούσε εργαζόμενος στη βιομηχανία του πατέρα του τον οποίο βοηθούσε στη διεύθυνση της βιομηχανία βαφών που διέθετε. Ο Φρανσουά φαν ντε Καπέλλε διέθετε μεγάλες μονάδες βαφής και ειδικευόταν στην ακριβή βαφή του καρμινέρυθρου χρώματος, τις οποίες ο Γιαν κληρονόμησε το 1674. Πιθανόν λόγω της διπλής του απασχόλησης, σήμερα διασώζονται μόνον περί τους 150 πίνακές του, αριθμός σχετικά μικρός για τους υπερπαραγωγικούς ζωγράφους της Ολλανδικής Χρυσής Εποχής. Οι θαλασσογραφίες του απεικονίζουν κυρίως σκηνές σε ποταμούς ή στις εκβολές τους, παρά σκηνές σε ανοικτή θάλασσα. Τα νερά είναι πάντα πολύ ήρεμα, ώστε να ανακλούν τους σχηματισμούς των νεφών στον ουρανό. Αυτό είναι και το βασικό χαρακτηριστικό των πινάκων του.
Ηράκλειτος ο Σάμιος

[[Δραχμή]] της [[Ολυμπία|Ολυμπίας]], χρονολογούμενη μεταξύ 134ης (244 π.Χ.) και 143ης (208 π.Χ.) διοργάνωσης των αγώνων

Ο Ηράκλειτος ο Σάμιος (3ος αιώνας π.Χ.), ήταν αρχαίος Έλληνας αθλητής με καταγωγή από τη Σάμο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 143ους ολυμπιακούς αγώνες της αρχαιότητας (208 π.Χ.).
Μικίων ο Βοιωτός

Ο Μικίων ο Βοιωτός (3ος/2ος αιώνας π.Χ.), ήταν αρχαίος Έλληνας αθλητής με καταγωγή από τη Βοιωτία, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" ότι στέφθηκε ολυμπιονίκης στο αγώνισμα του σταδίου κατά τους 146ους ολυμπιακούς αγώνες της αρχαιότητας (196 π.Χ.).
Ηρακλείδης ο Σαλαμίνιος

Ο Ηρακλείδης ο Σαλαμίνιος (3ος/2ος αιώνας π.Χ.), ήταν αρχαίος Έλληνας αθλητής με καταγωγή από την Σαλαμίνα της Κύπρου, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 144ους (204 π.Χ.) ολυμπιακούς αγώνες της αρχαιότητας.
Great Wall Safe

Το Great Wall Safe ή SUV G5 είναι ένα μεσαίο SUV αυτοκίνητο το οποίο παρήγαγε η κινεζική αυτοκινητοβιομηχανία Great Wall από το 2001 έως το 2009 και η συναρμολόγησή του γινόταν στη Ρωσία. Η αρχική εκδοχή του μοντέλου, πριν την έντονη ανανέωση που έλαβε χώρα το 2004, είχε μεγάλη ομοιότητα με το δεύτερης γενιάς Toyota 4Runner.
Αγέμαχος ο Κυζικινός

Ο Αγέμαχος ο Κυζικινός (3ος/2ος αιώνας π.Χ.), ήταν αρχαίος Έλληνας αθλητής με καταγωγή από την Κύζικο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 147ους (192 π.Χ.) ολυμπιακούς αγώνες της αρχαιότητας. Αναφέρεται επίσης και από τον περιηγητή του 2ου αιώνα μ.Χ. Παυσανία στο έργο "Ελλάδος περιήγησις". Εκεί σχολιάζει πως είχε δει τον ανδριάντα του Αγέμαχου στην Ολυμπία και πως η επιγραφή του ανδριάντα, ενώ τον προσδιόριζε ως Κυζικηνό, ανέφερε πως είχε γεννηθεί στο Άργος.
Ανεμαρί Χάινριχ

Η Ανεμαρί Χάινριχ ή Ανεμαρί Χένριτς (9 Ιανουαρίου 1912 – 22 Σεπτεμβρίου 2005, "") ήταν γερμανικής καταγωγής φωτογράφος, πολιτογραφημένη Αργεντινή, ειδικευμένη στην προσωπογραφία και στη γυμνή φωτογραφία. Θεωρείται ως μία από τους σημαντικότερους εκπροσώπους της φωτογραφίας στην Αργεντινή.
Οργκεγιέζ ντε Αράνκ

Η Οργκεγιέζ ντε Αράνκ (αποβιώσασα προς το 1175), υπήρξε Πριγκίπισσα της Αντιόχειας. 

Νυμφεύθηκε το 1169 τον Πρίγκιπα Βοϊμόνδο Γ΄ της Αντιόχειας με τον οποίον και απέκτησε: 
* τον Ραϊμόνδο Δ΄, Κόμη της Τρίπολης, αποβιώσαντα το 1199,
* τον Βοϊμόνδο Δ΄ της Αντιόχειας, Κόμη της Τρίπολης και Πρίγκιπα της Αντιόχειας.

Το Αράνκ ήταν ένα από τα φέουδα του Πριγκιπάτου της Αντιόχειας. Η ίδια ήταν κόρη ενός ηγεμόνα του Αράνκ, ωστόσο καμία περαιτέρω πληροφορία δεν είναι γνωστή για την οικογένειά της.
Πλαιζάνς ντυ Ζιμπελέ

Η Πλαιζάνς ντυ Ζιμπελέ ή Πλακεντία Εμπριάκο (αποβιώσασα το 1217), ήταν κόρη του Ούγκο Γ΄ Εμπριάκο, Ηγεμόνα του Ζιμπελέ και της Στεφανί ντε Μιγί. 

Νυμφεύθηκε τον Βοϊμόνδο Δ΄, Πρίγκιπα της Αντιόχειας και Κόμη της Τρίπολης με τον οποίον και απέκτησε:
* τον Ραϊμόνδο, βαΐλο της Αντιόχειας, γεννηθέντα το 1195 και αποβιώσαντα στην Τορτόζα το 1213,
* τον Βοϊμόνδο Ε΄ (αποβιώσαντα το 1252), Πρίγκιπα της Αντιόχειας,
* τον Φίλιππο (αποβιώσαντα το 1226), Αρμένιο Βασιλέα της Κιλικίας,
* τον Ερρίκο (αποβιώσαντα το 1272), πρόγονο των Βασιλέων της Κύπρου.
The Great Wall Motors

Η The Great Wall Motors ή Great Wall Motors είναι κινέζικη αυτοκινητοβιομηχανία. Ως έτος ίδρυσης αναφέρεται, σύμφωνα με την ίδια, το 1984, και ο επικεφαλής αυτής, είναι ο Γουέι Τζιαντζούν απο τις 1 Ιουλίου 1990, διασώζοντάς την απο βέβαιη χρεωκοπία.. Η αυτοκινητοβιομηχανία είχε εξ αρχής εντάξει σε παραγωγή επαγγελματικά οχήματα (κυρίως pick-up) ενώ στην συνέχεια προχώρησε και στις κατηγορίες των SUV / Crossover και οικογενειακών οχημάτων. Από το 2003 υπάρχει στους πίνακες του Χρηματιστηρίου του Χονγκ Κονγκ και από το 2011 σε αυτούς της Σανγκάης.

Η Great Wall λόγω της σύγχρονης τεχνολογίας που παρέχει μέσω των οχημάτων της, καθώς και στην σημασία που δίνεται επάνω στην ποιότητα της, τα τελευταία χρόνια οι πωλήσεις που γίνονται είναι πολύ υψηλές τόσο σε παγκόσμιο όσο και σε εγχώριο επίπεδο. Συγκεκριμένα, το 2009 είχε μεταξύ 225.000-620.000 πωλήσεις στις εξαγωγικές αγορές και 487.400 πωλήσεις στην εγχώρια αγορά.

Εξαιρετικά μεγάλη άνοδος παρατηρήθηκε και το έτος 2013, όταν οι πωλήσεις της ήταν 754.000 στο εξωτερικό και 630.000 στην Κίνα..

Οι περιοχές όπου δραστηριοποιείται και δίνει αρκετό βάρος πάνω στην εξέλιξη των προϊόντων της, είναι στην Ασία και στην Ευρώπη, πλην όμως το ενδιαφέρον της είναι μεγάλο και προς τις αγορές της Αφρικής και της Βόρειας Αμερικής. Πάντως υπάρχουν ήδη συνεργασίες με τοπικές αυτοκινητοβιομηχανίες σε πανευρωπαϊκό και σε παναφρικανικό επίπεδο όπως στη Ρωσία, στην Ουκρανία, στη Βουλγαρία, στην Αίγυπτο, στο Ιράν, στη Νιγηρία, στη Σενεγάλη, στην Αιθιοπία και μια μικρότερης τάξης παραγωγή στην Νότια Αμερική με την παραγωγή οχημάτων στο Εκουαδόρ και προς τη Νότια Ασία (Ινδονησία).

Αξιοσημείωτο είναι το γεγονός ότι πρόκειται για την πρώτη κινέζικη βιομηχανία στο είδος της, που άρχισε τις δραστηριότητες της σε Ευρωπαϊκό έδαφος.
Ριχάρδος Ρέτι

Ο Ριχάρδος Ρέτι ("Richard Réti", 28 Μαΐου 1889, Πεζινόκ – 6 Ιουνίου 1929, Πράγα) ήταν Αυστρο-Ούγγρος, αργότερα Τσεχοσλοβάκος συγγραφέας και γκρανμαίτρ στο σκάκι, γνωστός για τη σύνθεση σκακιστικών σπουδών φινάλε.
Κωνσταντίνος Καναβάκης

Ο Κωνσταντίνος Καναβάκης (Ιεράπετρα, 1929 - Μελίσσια Αττικής, 8 Μαΐου 2009), του Μύρωνα, ήταν Έλληνας πολιτικός, που υπηρέτησε ως βουλευτής Α΄ Πειραιά με το ΠΑΣΟΚ.
Κήποι Χεβσέλ

Οι Κήποι Χεβσέλ (τούρκικα : "Hevsel Bahçeleri") είναι τα επτακόσια εκτάρια καλλιεργημένης, εύφορης γης που εκτείνονται στις όχθες του Τίγρη στην ανατολική Τουρκία, μεταξύ του Φρουρίου του Ντιγιαρμπακίρ και του ομώνυμου ποταμού. Η οχυρωμένη πόλη βρισκόταν μεσα σε ένα ειδικά σχεδιασμένο σύστημα από αμυντικά τείχη και οι κήποι, που τροφοδοτούνταν από τις πηγές στο κάτω μέρος του φρουρίου, έπαιξαν έναν ζωτικό ρόλο στο να διατηρούν την πόλη προστατευμένη και πάντα με προμήθειες. Οι κήποι προστέθηκαν στον δοκιμαστικό κατάλογο της UNESCO το 2013. Έγιναν Μνημείο Παγκόσμιας Κληρονομιάς το 2015, μαζί με το Φρούριο του Ντιγιαρμπακίρ.
Ερυθρό της Βεγγάλης

Το Ερυθρό της Βεγγάλης (4,5,6,7-τετραχλωρο-2',4',5',7'-τετραϊωδοφλυοροσκεΐνη) είναι χρωστική. Το άλας της με νάτριο χρησιμοποιείται συχνά σε οφθαλμικές σταγόνες για τη χρώση του τραυματισμένων κυττάρων του  επιπεφυκότα και του κερατοειδή χιτώνα και την ταυτοποίηση έτσι μιας οφθαλμικής βλάβης. Η χρωστική χρησιμοποιείται επίσης για την χρώση πρωτοζώων Foraminifera κατά την μικροσκοπική ανάλυση, η οποία επιτρέπει τη διάκριση μεταξύ μορφών που ήταν ζωντανά η νεκρά κατά τον χρόνο συλλογής τους.

Μια μορφή του Ερυθρού της Βεγγάλης εξετάζεται επίσης ως θεραπευτική αγωγή για ορισμένους καρκίνους του δέρματος. Η φαρμακευτική μορφή, γνωστή ως PV-10, υπόκειται τώρα σε κλινικές δοκιμές για το μελάνωμα και τον καρκίνο του μαστού. Η εταιρεία έχει επίσης ετοιμάσει ένα φάρμακο βασισμένο στο Ερυθρό της Βεγγάλης για την αγωγή του of εκζέματος και της ψωρίασης, και αυτό το φάρμακο, PH-10, βρίσκεται σε κλινικές δοκιμές.
Νικόλαος Κωστάκης

Ο Νικόλαος Κωστάκης (1921 - 15 Ιουλίου 2009) του Θεοδώρου, ήταν Έλληνας δικηγόρος και πολιτικός, που υπηρέτησε ως βουλευτής με τη Νέα Δημοκρατία από το 1985 ως το 1989.
Κώστας Νικούλι

Ο Κώστας Νικούλι (γενν. 1 Οκτωβρίου 1994) είναι Αλβανός ηθοποιός που ζει και εργάζεται στην Ελλάδα.

Είναι απόφοιτος της δραματικής σχολής «Δήλος» της Δήμητρας Χατούπη. 

Έλαβε το βραβείο Πρωτοεμφανιζόμενου Ηθοποιού για την Ξενία από το Διεθνές Φεστιβάλ Κινηματογράφου της Αθήνας - Νύχτες Πρεμιέρας από κοινού με τον συμπρωταγωνιστή του, Νίκο Γκέλια.
Μπράντλεϊ Πιρς

O Μπράντλεϊ Πιρς (αγγλικά: "Bradley Pierce", 23 Οκτωβρίου 1982 - ) είναι Αμερικανός ηθοποιός φωνής, με πολυάριθμες συμμετοχές, στην τηλεόραση, σε ταινίες, σε απευθείας-σε-βίντεο κινούμενα σχέδια, σε διαφημίσεις και σε βιντεοπαιχνίδια. Είναι γνωστός για τον ρόλο του στην ταινία "Jumanji", ως ο Πίτερ Σέφερντ, αλλά και η πρώτη φωνή του Τσιπ (), στην ταινία κινουμένων σχεδίων της Disney, "Η Πεντάμορφη και το Τέρας".
Ντον Χαν

Ο Ντον Χαν (αγγλικά: "Don Hahn", 25 Νοεμβρίου 1955 - ) είναι Αμερικανός παραγωγός ταινιών, που του πιστώνονται μερικές από τις πιο πρόσφατες και άκρως επιτυχημένες ταινίες κινουμένων σχεδίων, όπως "Η Πεντάμορφη και το Τέρας" και το "Ο βασιλιάς των λιονταριών", με το πρώτο να είναι και η πρώτη ταινία κινουμένων σχεδίων, που λαμβάνει υποψηφιότητα για Όσκαρ Καλύτερης Ταινίας. Είναι, επίσης, Διευθυντής Παραγωγής στην Disneynature, ενώ έχει και δική του εταιρεία παραγωγής, την Stone Circle Pictures.
Πριγκιπάτο της Μινγκρελίας

Το Πριγκιπάτο της Μινγκρελίας (Γεωργιανά: "სამეგრელოს სამთავრო", απόδοση σε λατινικό αλφάβητο: "samegrelos samtavro"), επίσης γνωστό ως Οντίσι, ήταν ιστορικό κρατίδιο της Γεωργίας το οποίο εξουσίαζε η δυναστεία των Νταντιάνι. Ιδρυθέν ως ανεξάρτητο Πριγκιπάτο το 1557 από τον Λεβάν Α΄ Νταντιάνι ως κληρονομικός "mtavari" (Πρίγκιπας), διατήρησε την ανεξαρτησία του έως την υποταγή του στην Ρωσική Αυτοκρατορία το 1803. Το Πριγκιπάτο διαλύθηκε οριστικά, όταν ο Πρίγκιπας Νίκο Νταντιάνι καθαιρέθηκε, ενώ το πριγκιπάτο καταργήθηκε, από την Ρωσία το 1867. Ο Πρίγκιπας Νίκο παραιτήθηκε επισήμως των δικαιωμάτων του στον θρόνο το 1868.
Νίκος Γκέλια

Ο Νίκος Γκέλια είναι Αλβανός ηθοποιός.
Σαντζάκι της Ρόδου

Το Σαντζάκι της Ρόδου (Οθωμανικά Τουρκικά: "Sancak-i/Liva-i Rodos") ήταν δευτέρας τάξεως οθωμανική επαρχία ("σαντζάκι" ή "λιβάς"), η οποία περιελάμβανε τα Δωδεκάνησα ή τις Νότιες Σποράδες, με την Ρόδο ως πρωτεύουσά του.
Base Mérimée

Η Base Mérimée είναι βάση δεδομένων σχετικά με την γαλλική αρχιτεκτονική κληρονομιά. Δημιουργήθηκε το 1978, ενώ ψηφιοποιήθηκε το 1995 από το Υπουργείο Πολιτισμού και Επικοινωνίας και πιο συγκεκριμένα την Διεύθυνση Αρχιτεκτονικής και Κληρονομιάς.

Η ονομασία της προέρχεται από τον συγγραφέα Προσπέρ Μεριμέ, ο οποίος υπήρξε, επίσης, γενικός επιθεωρητής των ιστορικών μνημείων.

Η συγκεκριμένη βάση δεδομένων ενημερώνεται ανά τακτά χρονικά διαστήματα.
Άντονιν Σκαλία

Ο Άντονιν Σκαλία ("Antonin Gregory Scalia", 11 Μαρτίου 1936 – 13 Φεβρουαρίου 2016) ήταν Αμερικανός δικαστής που διετέλεσε μέλος του Ανωτάτου Δικαστηρίου των ΗΠΑ την περίοδο 1986-2016.
Velvet Goldmine

Το Velvet Goldmine είναι Αμερικανό-Βρετανική δραματική ταινία του 1998, σε σκηνοθεσία και σενάριο του Τοντ Χέινς.
Φρανσίς Αγκμπό

Ο Φρανσίς Αγκμπό (γεννημένος στις 15 Ιανουαρίου 1958 στο Αντζοούν του Μπενίν) είναι πρώην Γάλλος αθλητής του στίβου, ο οποίος ειδικευόταν στο άλμα εις ύψος.
Τζέσε Κόρτι

Ο Τζέσε Κόρτι (αγγλικά: "Jesse Corti", 3 Ιουλίου 1955 - ) είναι Αμερικανός-Βενεζουελάνος ηθοποιός φωνής, που πιθανώς είναι περισσότερο γνωστός ως ΛεΦού (Τρελάρας), στην ταινία "Η Πεντάμορφη και το Τέρας", της Disney, όπως επίσης είναι γνωστός και ως η αυθεντική φωνή του Courfeyrac, της παράστασης του Μπρόντγουεϊ, Οι Άθλιοι. Εκτός αυτών, έχει σημειώσει συμμετοχές και σε κινηματογραφικές ταινίες μεγάλου μήκους, αλλά και σε δημοφιλείς τηλεοπτικές σειρές, όπως στο "24", το "Heroes", το "Νοικοκυρές Σε Απόγνωση", το "Νόμος και Τάξη" κ.ά. Είναι, επίσης, βραβευμένος με το βραβείο Clio, τη διαφήμισή του "Drug Free America".
Θανάσης Χριστοφόρου

Ο Θανάσης Χριστοφόρου (Μπέβερλι, Βοστώνη, ΗΠΑ, 1946 – 2017) ήταν Ελληνοαμερικανός πρώην διεθνής αθλητής καλαθοσφαίρισης και προπονητής. Γεννήθηκε στις ΗΠΑ στα μέσα της δεκαετίας του 1940 και ήρθε ακολούθως (τέλη δεκαετίας του 1960) μαζί με την οικογένειά του στην Ελλάδα, όπου αγωνίσθηκε στις ομάδες ΑΕΚ, Μαρούσι, Δάφνη, Πανελλήνιο, Περιστέρι, ενώ είχε 43 εμφανίσεις με την Εθνική Ομάδα, με την οποία μάλιστα πήρε μέρος στα τελικά του Ευρωμπάσκετ 1969. Τον ίδιο χρόνο, ήταν πρωταθλητής Ελλάδας με την ΑΕΚ. Ωστόσο, η ΦΙΜΠΑ, με απόφασή της λίγα χρόνια αργότερα (βλέπε φύλλο "Αθλητικής Ηχούς" της 2 Μαΐου 1975) δεν του επέτρεψε να αγωνισθεί ξανά στην ελληνική Εθνική Ομάδα, με το αιτιολογικό πως ήταν Ελληνοαμερικανός. Ως προπονητής δούλεψε σε ΑΕΚ (1971), Μαρούσι (οδηγώντας το στην 5η θέση της Α’ Εθνικής το 1978), Γ.Σ. Περιστερίου (αρχικά έως και το 1982 ως παίκτης-προπονητής, το οποίο ανέβασε στην Α΄ Εθνική, και μετά υπήρξε πρώτος τεχνικός του έως το 1985). Μαζί με τους συνεργάτες του, όπως ο Δημήτρης Παπαχατζής έθεσε τις βάσεις για τη δημιουργία της μεγάλης όμαδας του Περιστερίου και ανέδειξε αθλητές όπως οι Φίλιππος Κότσης, Παύλος Αραποστάθης, Θανάσης Σβεντζούρης, Αργύρης Πεδουλάκης, Κουτσουφλάκης, Πρισκομάτης, Γιώργος Αγιασωτέλης, Κομματάς, αλλά και τους μεταγενέστερους Τσαγκόπουλο, Κασουρίδη, Τζιάλα, Γρυλιωνάκη, Μυλωνά, Κατή, Φάσουρα και Κορωνιό. Το 1985 ανέλαβε την τεχνική ηγεσία του Πανελληνίου. Από το 1972 έως και το 2012 ήταν επικεφαλής αθλητικού οργανισμού ιδιωτικού εκπαιδευτήριου στην Ελλάδα. Πέθανε στη Βοστώνη, στις 6 Μαρτίου 2017, από καρκίνο.
Θεμιστοκλής Μπάλλας

Ο Θεμιστοκλής Μπάλλας (1917-) , του Μάρκου, είναι Έλληνας συνταξιούχος δικηγόρος και πολιτικός. Διετέλεσε βουλευτής και νομάρχης. Σήμερα είναι ο μεγαλύτερος εν ζωή πρώην βουλευτής στην Ελλάδα.
Fiat 124

To Fiat 124 ήταν ένα οικογενειακό αυτοκίνητο 4/5 θέσων που κατασκευαζόταν από την ιταλική αυτοκινητοβιομηχανία Fiat μεταξύ του 1966 και του 1974. Η βασική σεντάν έκδοσή του, αντικατέστησε το Φίατ 1300. Παράχθηκε επίσης και σε άλλες εκδόσεις, όπως στέισον βάγκον, τετραθέσιο κουπέ και διθέσιο σπάιντερ. Το 1970 υπέστη μια ελαφρά ανανέωση και τελικώς αντικαταστάθηκε το 1974 από το κάπως μεγαλύτερο Φίατ 131 Μιραφιόρι. Επίσης, το 124 ήταν το πρώτο αυτοκίνητο της Φίατ που ανακηρύχθηκε Αυτοκίνητο της Χρονιάς (ο διαγωνισμός αυτός ξεκίνησε το 1964), κερδίζοντας το βραβείο το 1967.
Κρατικός Αερολιμένας Σάμου «Αρίσταρχος ο Σάμιος»

Ο Κρατικός Αερολιμένας Σάμου «Αρίσταρχος ο Σάμιος» (IATA:SMI, ICAO: LGSM, ΥΠΑ: ΚΑΣΜ) είναι ο αερολιμένας που εξυπηρετεί το νησί της Σάμου.

Ο αερολιμένας πήρε το όνομά του από τον Αρίσταρχο τον Σάμιο, έναν αρχαίο Έλληνα αστρονόμο και μαθηματικό. Βρίσκεται 5 χιλιόμετρα από την πόλη του Πυθαγορείου. Στο αεροδρόμιο υπάρχει ένας μόνο μικρός διάδρομος από τον οποίο εξυπηρετούνται και οι αναχωρήσεις και οι αφίξεις. Ο περιβάλλων χώρος του αεροδρομίου δίνει ελάχιστο χώρο για λάθος ή σφάλμα από τους πιλότους, μιας και βρίσκεται δίπλα σε βουνά, ενώ στο τέλος του διαδρόμου βρίσκεται η θάλασσα. Συνήθως πνέουν ισχυρά μελτέμια από τον βορρά, κατά τη διάρκεια του καλοκαιριού, τα οποία συχνά δυσκολεύουν το έργο της προσγείωσης. Υπάρχει μόνον ένας τερματικός σταθμός στο αεροδρόμιο. Υπάρχουν 5 πύλες επιβίβασης, όμως καμία τους δεν διαθέτει φυσούνα. Οι υποδομές για τους επιβάτες μοιράζονται σε δύο ορόφους και περιλαμβάνουν ένα κατάστημα αφορολογήτων ειδών και μια μικρή καφετέρια.
Αντώνης Σκυλλάκος

Ο Αντώνης Σκυλλάκος (γενν. 15 Ιανουαρίου 1949) είναι Έλληνας πολιτικός και στέλεχος του Κομμουνιστικού Κόμματος Ελλάδας. Διετέλεσε βουλευτής.
Ελί Ντιορέ

Ο Ελί Ντιορέ ήταν Γάλλος αξιωματούχος, ο οποίος διετέλεσε Κυβερνήτης του Μπουρμπόν κατά την διάρκεια του πρώτου μισού του 18ου αιώνα: διετέλεσε κυβερνήτης του νησιού των νοτιοδυτικών του Ινδικού Ωκεανού, το οποίο είναι πλέον γνωστό ως Ρεϋνιόν, από τις 2 Δεκεμβρίου 1725 έως τις 28 Μαΐου 1727.
Γιάννης Τάσσιος

Ο Γιάννης Τάσσιος (γεννήθηκε στην Λειβαδιά στις 15 Ιανουαρίου του 1970) είναι Έλληνας τραγουδιστής.
Αλέξανδρος Μυλωνάς

Ο Αλέξανδρος Μυλωνάς (Αθήνα, 16 Αυγούστου 1881 - 4 Μαρτίου 1967), του Κυριάκου, ήταν Έλληνας οικονομολόγος, πολιτικός και συγγραφέας, που διετέλεσε βουλευτής και υπουργός. Υπήρξε αρχηγός του Αγροτικού Κόμματος και συνεργάτης του Ελευθερίου Βενιζέλου.
Πιερ Κλαστρ

Ο Πιερ Κλαστρ (1934-1977) ήταν Γάλλος αντιεξουσιαστής ανθρωπολόγος, εθνολόγος και φιλόσοφος. Σπούδασε φιλοσοφία στη Σορβόννη. 

Ήταν μαθητής του Κλοντ Λεβί-Στρος, αλλά στη συνέχεια διαφοροποιήθηκε από τις αντιλήψεις του για τον δομισμό. Επίσης, απέρριψε την πολιτική ανθρωπολογία των Εθνομαρξιστών. Το 1970 συνεργάστηκε με τους Μαρσέλ Γκοσέ, Κορνήλιο Καστοριάδη και Κλωντ Λεφόρ στο περιοδικό Textures, το οποίο εκδιδόταν μέχρι το 1975.

Έφυγε από τη ζωή το 1977, σε ηλικία μόλις 43 ετών, καθώς σκοτώθηκε σε ένα δυστύχημα.
Violent Revolution

Violent Revolution είναι ο τίτλος του δέκατου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 25 Σεπτεμβρίου 2001 μέσω της δισκογραφικής εταιρείας "Steamhammer".

Η προπαραγωγή του άλμπουμ έγινε στο "KKS Studio" του Έσσεν, με την ηχογράφηση του να πραγματοποιείται στο "Area 51" του Τσέλε από τον Φεβρουάριο μέχρι τον Απρίλιο του 2001, όπως και στα "Backstage Studios" του Νότιγχαμ με παραγωγό τον Άντι Σνιπ.

Το "Violent Revolution" ήταν ο πρώτος δίσκος των Kreator που σκαρφάλωσε στο Top-40 της πατρίδας τους, με την βοήθεια και του βίντεο κλιπ για το ομώνυμο κομμάτι. Οι κριτικές για το άλμπουμ υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 3,7 / 5 και το "Metal Archives" με 86%.
Enemy of God

Enemy of God είναι ο τίτλος του ενδέκατου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 10 Ιανουαρίου 2005 μέσω της δισκογραφικής εταιρείας "Steamhammer".

Οι ηχογραφήσεις του άλμπουμ πραγματοποιήθηκαν στα "Backstage Recordings" του Νότιγχαμ από τον Μάιο μέχρι τον Ιούλιο του 2004 με παραγωγό τον Άντι Σνιπ.

Ο δίσκος σκαρφάλωσε στο Top-20 της πατρίδας τους, ενώ μπήκε στους καταλόγους επιτυχιών της Σουηδίας, της Γαλλίας, της Αυστρίας, της Ιαπωνίας και του Βελγίου. Για την προώθηση του, το συγκρότημα γύρισε βίντεο κλιπ για το κομμάτι ""Impossible Brutality".

Οι κριτικές για το "Enemy of God"" υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 3,8 / 5 και το "Metal Archives" με 84%.
Κώστας Διγκαβές

Ο Κώστας Διγκαβές (1934 - 3 Μαρτίου 2015) ήταν Έλληνας δικηγόρος και συγγραφέας. Έγινε γνωστός από την έκδοση των ελληνικών και διεθνών αλμανάκ από το 1983 ως το 2012 αλλά και άλλων βιβλίων νομικού, πολιτικού και ιστορικού περιεχομένου. Το Αλμανάκ που εξέδιδε κάθε χρόνο ήταν ένα μοναδικό για την Ελλάδα ημερολόγιο ελληνικών και διεθνών γεγονότων.
Ηρακλής Αναστασόπουλος

Ο Ηρακλής Αναστασόπουλος (1903 - 18 Μαΐου 1972), του Ανδρέα, ήταν Έλληνας πολιτικός, που διετέλεσε βουλευτής Αιγιαλείας.
Μιχαήλ Μπαλόπουλος

Ο Μιχαήλ Μπαλόπουλος (1921 - 2 Μαρτίου 1978) ήταν Έλληνας στρατιωτικός και από τους πρωταγωνιστές της Χούντας των Συνταγματαρχών.
Ένας κόκκινος συνδετήρας

Η ονομασία Ένας κόκκινος συνδετήρας (αγγλικά: "One red paperclip") αντιστοιχεί στην ιστορία του Καναδού Κάιλ Μακντόναλντ, ο οποίος ξεκινώντας με έναν απλό κόκκινο συνδετήρα κατόρθωσε μέσω διαδοχικών ανταλλαγών να καταλήξει να αποκτήσει ένα διώροφο σπίτι, σε μόλις 14 συναλλαγές και εντός ενός μόνο έτους. Η όλη διαδικασία καταγραφόταν στον προσωπικό του ιστότοπο ο οποίος απέκτησε σημαντική επισκεψιμότητα κατά την περίοδο όπου οι συναλλαγές εξελισσόταν.
Little Willie

Το Little Willie ήταν ένα πρωτότυπο για την ανάπτυξη του βρετανικού Mark I. Κατασκευασμένο το φθινόπωρο του 1915 κατ 'εντολή της Επιτροπής Landships, ήταν το πρώτο ολοκληρωμένο πρωτότυπο άρμα στην ιστορία. Το " Little Willie " είναι το παλαιότερο επιζών άρμα και διατηρείται ως ένα από τα πιο διάσημα κομμάτια της συλλογής του Μουσείου Αρμάτων στο Bovington της Αγγλίας.
Μικρομέγας

O Μικρομέγας (γαλλικά Micromégas) είναι φιλοσοφική ιστορία του Βολταίρου (1694-1778), δημοσιευμένη το 1752. Έχει θεωρηθεί εκ των υστέρων ως ένα από τα πρώτα έργα επιστημονικής φαντασίας.

Η ιστορία περιγράφει την επίσκεψη στη Γη ενός ατόμου από κάποιον πλανήτη του φωτεινού άστρου Σείριου επονομαζόμενο Μικρομέγας καθώς και ενός σύντροφο του από τον πλανήτη Κρόνο.

Το ενδιαφέρον είναι πως ο Βολταίρος αναφέρεται σε αυτό το έργο του στους δύο δορυφόρους του Άρη (Φόβος και Δείμος). Περιέργως, οι δυο δορυφόροι δεν είχαν επίσημα ανακαλυφθεί μέχρι το 1877 οπότε ο αστρονόμος Asaph Hall κατάφερε να τους δει από το Ναυτικό Παρατηρητήριο των Ηνωμένων Πολιτειών, κοντά στην Ουάσινγκτον. Εξαιτίας αυτού του τυχαίου ευρήματος (Serendipity), ένας από τους μεγαλύτερους κρατήρες στον Δείμο (περίπου 3 χιλιόμετρα σε διάμετρο) ονομάστηκε "Voltaire" 1 2.
Το έργο τονίζει την φιλοσοφική έννοια της σχετικότητας και της άγνοιας ενώ ασκεί επίσης και φιλοσοφική κριτική στη θρησκεία.
Όμηρος Πουλάκης

Ο Όμηρος Πουλάκης (γενν. 7 Νοεμβρίου 1983) είναι Έλληνας ηθοποιός. Είναι απόφοιτος της Δραματικής Σχολής του Εθνικού Θεάτρου και τελειόφοιτος του Τμήματος Θεατρικών Σπουδών της Φιλοσοφικής Σχολής του Πανεπιστημίου Αθηνών. Είναι γιος του στελέχους του ΣΥΡΙΖΑ Κώστα Πουλάκη.
Live Kreation

Live Kreation είναι ο τίτλος του ζωντανά ηχογραφημένου άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 23 Ιουνίου 2003 μέσω της δισκογραφικής εταιρείας "Steamhammer". Παράλληλα, κυκλοφόρησε ένα DVD με τίτλο "Live Kreation: Revisioned Glory", το οποίο περιείχε ζωντανές εμφανίσεις και βίντεο κλιπ από όλη την καριέρα του συγκροτήματος.

Το άλμπουμ μπήκε στις χαμηλές θέσεις των γερμανικών τσαρτ και η κυκλοφορία με το αρχικό του εξώφυλλο απαγορεύτηκε στην πατρίδα του συγκροτήματος τον Απρίλιο του 2007.

Οι ηχογραφήσεις του δίσκου προέρχονται από την Λιλ της Γαλλίας στις 24 Νοεμβρίου 2001, όπως και δύο ημέρες αργότερα από την συναυλία του συγκροτήματος στην Λυόν, από την εμφάνιση τους στην Αθήνα στις 8 Δεκεμβρίου του ίδιου έτους, από το φεστιβάλ "Wacken Open Air" του 2002 και από την συναυλία τους στο Σάο Πάολο την 1 Σεπτεμβρίου 2002.
Σαλά

Ο Σαλά ή Σάλα (εβραϊκά: שלח), είναι πρόγονος των Ισραηλιτών σύμφωνα με τη Γενεαλογία του Νώε στο Βιβλίο της Γενέσεως 10. Έτσι, είναι ένα από τα "εβδομήντα ονόματα" της γενεαλογίας. Το όνομα που εμφανίζεται στα Χρονικών Α΄ 1:18 (Παραλειπομένων Α΄ 1:18) ως Shelah (Σελάχ) στο εβραϊκό κείμενο και ως Σαλά στην Μετάφραση των Εβδομήκοντα και Σαλᾶ στο Λουκά 3:35. 

Στην γενεαλογική γραμμή από τον Νώε στον Αβραάμ, είναι ο γιος του Αρφαξάδ (στο Μασοριτικό κείμενο) ή του Καϊνάν (στην Μετάφραση των Εβδομήκοντα και τη Σαμαρειτική Πεντατευχο) και πατέρας του Έβερ. Το όνομα "Έβερ" του γιου του είναι το αρχικό επώνυμο όνομα των Εβραίων, από τη ρίζα "'αμπάρ" (עבר), "διασχίζω".

Το Κατά Λουκάν και το Βιβλίο των Ιωβηλαίων της Χριστιανικής Βίβλου συμφωνούν με την Μετάφραση των Εβδομήκοντα κάνοντας τον Σαλά πατέρα του Καϊνάν, προσθέτοντας την πληροφορία ότι η μητέρα του ήταν η "Μέλκα" (κόρη του Μαδαί), ενώ η γυναίκα του ονομαζόταν Μουάκ ("Mu'ak"), κόρη του Κεσέντ ("Kesed", άλλου γιου του Αρφαξάδ). 

Η ηλικία του Σαλά όταν πέθανε δίνεται ως 433 στο Μασοριτικό και 460 στη Μετάφραση των Εβδομήκοντα, και τη Σαμαρειτική Πεντάτευχο.

Ο Henry M. Morris λέει ο Αρφαξάδ, Σαλά και Έβερ καταγράφονται ως η πιο σημαντικοί γιοι, γιατί είναι στη γραμμή γενεαλογίας για τον υπεσχημένο "Σπέρμα της Γυναίκας".

Η Ορθόδοξη Εκκλησία τιμά τον Σάλα ως άγιο και εορτάζει τη μνήμη του την Κυριακή προ της Χριστού γεννήσεως ή Κυριακή των Προπατόρων.

Συμπατριωτῶν ὁρμαθῷ καὶ συμφύλων,
Ἡ συγγένεια συνδέει καὶ τὸν Σάλα.
Άρθουρ Τζόνσον

Ο Άρθουρ Τζόνσον, γεννημένος στις 20 Δεκεμβρίου 1981 στο Ντιτρόιτ του Μίσιγκαν, είναι πρώην επαγγελματίας διεθνής καλαθοσφαιριστής. Έχει ύψος 2,06 μέτρα και αγωνιζόταν στη θέση του πάουερ φόργουορντ.
Hordes of Chaos

Hordes of Chaos είναι ο τίτλος του δωδέκατου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 13 Ιανουαρίου 2009 μέσω της δισκογραφικής εταιρείας "SPV/Steamhammer".

Οι ηχογραφήσεις του δίσκου πραγματοποιήθηκαν στα "Tritonus Studio" και "Transporterraum Studio" του Βερολίνου, ενώ η μίξη του έγινε στα "Miloco Studios" του Λονδίνου, το καλοκαίρι του 2008.

Για την προώθηση του άλμπουμ, το συγκρότημα κυκλοφόρησε δύο βίντεο κλιπ, για το ομώνυμο κομμάτι και το "Destroy What Destroys You".

Οι κριτικές για τον δίσκο υπήρξαν θετικές, με το "Allmusic" να το βαθμολογεί με 3,5 / 5 αστέρια, το "Sputnik Music" με μέσο όρο βαθμολογιών 3,7 / 5 και το "Metal Archives" με 75%.

Το "Hordes of Chaos" ήταν το πρώτο άλμπουμ των Kreator που κατάφερε να μπει στο Billboard 200, ενώ σκαρφάλωσε στο Top-20 στην Γερμανία και την Φινλανδία.
Stairway to Heaven

To Stairway to Heaven είναι τραγούδι του αγγλικού συγκροτήματος Led Zeppelin, το οποίο κυκλοφόρησε το 1971. Η σύνθεση του κομματιού έγινε από τον κιθαρίστα του συγκροτήματος Τζίμι Πέιτζ και τον τραγουδιστή του Ρόμπερτ Πλαντ και συμπεριλήφθηκε στο τέταρτο ("Led Zeppelin IV") δίσκο τους. Το τραγούδι, πλέον, θεωρείται ως ένα από τα καλύτερα ροκ τραγούδια όλων των εποχών.

Το τραγούδι μπορεί να χωριστεί σε τρία μέρη, στα οποία μεγαλώνει προοδευτικά τόσο το τέμπο όσο και η έντασή του. Στο πρώτο μέρος υπάρχει μία ακουστική εισαγωγή από κιθάρα και recorder, πριν λάβουν μέρος τα ηλεκτρικά όργανα. Στο τελευταίο μέρος ανεβαίνει το τέμπο του κομματιού και αποκτά έναν πιο Hard Rock ήχο, και κορυφώνεται με το σόλο του Πέιτζ και το κλείσιμο του τραγουδιού, από τον Πλαντ, να τραγουδά ακαπέλα την εξής φράση: "«And she's buying the stairway to heaven"».

Το "Stairway to Heaven" ψηφίστηκε ως το τρίτο καλύτερο ροκ κομμάτι όλων των εποχών μέσω του τηλεοπτικού σταθμού VH1, και τοποθετήθηκε 31ο στη λίστα του περιοδικού Rolling Stone, Κατάλογος με τα 500 σημαντικότερα τραγούδια όλων των εποχών. Επίσης, τη δεκαετία του 1970, στις ΗΠΑ, ήταν το τραγούδι που ζήτησαν περισσότερες φορές να ακουστεί στο ραδιόφωνο, αν και ποτέ δεν κυκλοφόρησε εκεί ως single. Ενώ, σε ψηφοφορία που έγινε στην ελληνική έκδοση του περιοδικού "Metal Hammer", το τραγούδι κατέλαβε την 7η θέση στα 200 καλύτερα ροκ τραγούδια όλων των εποχών.
Phantom Antichrist

Phantom Antichrist είναι ο τίτλος του 13ου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε την 1 Ιουνίου 2012 μέσω της δισκογραφικής εταιρείας "Nuclear Blast". Στην Αμερική, κυκλοφόρησε τέσσερις ημέρες αργότερα.

Οι ηχογραφήσεις του πραγματοποιήθηκαν στα "Fascination Street Studios" της Σουηδίας, ενώ για την προώθηση του γυρίστηκαν βίντεο κλιπ για τα κομμάτια ""Phantom Antichrist" και "Civilization Collapse"".

Οι κριτικές για τον δίσκο υπήρξαν θετικές, με το "Allmusic" να το βαθμολογεί με 3,5 / 5 αστέρια, το "Sputnik Music" με μέσο όρο βαθμολογιών 3,9 / 5 και το "Metal Archives" με 80%.

Το "Phantom Antichrist" ήταν ο πρώτος δίσκος των Kreator που κατάφερε να μπει στο Top-10 του καταλόγου επιτυχιών της πατρίδας τους, φθάνοντας μέχρι την πέμπτη θέση. Επίσης, μπήκε στο Top-30 σε έξι ακόμη ευρωπαϊκές χώρες και ανέβηκε μέχρι το # 130 στο αμερικάνικο Billboard.
Ιστορική δημογραφία

Η Ιστορική δημογραφία αποτελεί εξ αντικειμένου κοινό διακριτό υποπεδίο της Ιστορίας και της δημογραφικής ερευνάς του ανθρώπινου πληθυσμού σε παρελθόντα χρόνο.
Άντριεν Μπράουβερ

Ο Άντριεν Μπράουβερ (φλαμανδ.: "Adriaen Brouwer", Άουντενααρντε, περ. 1605 - Αμβέρσα Ιανουάριος 1638) ήταν Φλαμανδός ζωγράφος που δραστηριοποιήθηκε στη Φλάνδρα και στην Ολλανδική Δημοκρατία κατά το πρώτο ήμισυ του 17ου αιώνα.

Ο Μπράουβερ υπήρξε σημαντικός καινοτόμος στη θεματολογία της καθημερινότητας στη ζωγραφική μέσα από τις ζωηρές απεικονίσεις χωρικών, στρατιωτών και άλλων "χαμηλής τάξης" προσώπων που πίνουν, καπνίζουν, παίζουν χαρτιά ή ζάρια, τσακώνονται, παίζουν μουσική κτλ. σε ταβέρνες ή αγροτικές συνθέσεις. Ο Μπράουβερ συντέλεσε στην εξέλιξη των προσωπογραφιών που αποκαλούνται "tronies", (παλ. ολλανδ.= πρόσωπα), δηλ. σπουδές σε πρόσωπα ή κεφαλές ατόμων που διερευνούν μια ποικιλία εκφράσεων. Κατά τα τελευταία χρόνια της σταδιοδρομίας του δημιούργησε μερικά τοπία, με τραγική ένταση. Το έργο του άσκησε σημαντική επιρροή στην επόμενη γενεά Φλαμανδών και Ολλανδών ζωγράφων που ασχολήθηκαν με σκηνές της καθημερινότητας.
Κρητικός Ύμνος

Ο Κρητικός Ύμνος ήταν ο εθνικός ύμνος της Κρητικής Πολιτείας. Υιοθετήθηκε το 1898 και ο ρυθμός είναι όπως εκείνου του Ελληνικού Εθνικού ύμνου και προσαρμόστηκε από τον Διονύσιο Δαυράγκα. Ο στιχουργός είναι ο Ιωάννης Πολέμης, ενώ ο ύμνος εορτάζει τους κρητικούς αγώνες για την απελευθέρωση από την Οθωμανική Αυτοκρατορία.

Ο ύμνος δεν ήταν πολύ δημοφιλής, καθώς οι Κρητικοί έβλεπαν την Κρητική Πολιτεία ως προσωρινό μέτρο. Ο ελληνικός εθνικός ύμνος ήταν ο ανεπίσημος ύμνος της περιοχής, ενώ μετά την μονομερή ένωση της Κρήτης με την Ελλάδα το 1908 (αναγνωρίστηκε επίσημα το 1913, μετά τους Βαλκανικούς Πολέμους), ο Ελληνικός επίσημος ύμνος απέκτησε επίσημη χρήση.
Κρατικός Αερολιμένας Μυκόνου

Ο Κρατικός Αερολιμένας Μυκόνου (συντομογραφίες: IATA: JMK, ICAO: LGMK, ΥΠΑ: ΚΑΜΚ) είναι το αεροδρόμιο που εξυπηρετεί το νησί της Μυκόνου. Βρίσκεται 4 χιλιόμετρα από το κέντρο της πόλης.
Bugatti Chiron

Η Bugatti Chiron είναι ένα διθέσιο σπορ υπεραυτοκίνητο (supercar) υψηλών επιδόσεων, που κατασκευάζεται από τη γαλλική αυτοκινητοβιομηχανία Bugatti Automobiles S.A.S. από τις αρχές του 2016. Το μοντέλο παρουσιάστηκε στο Σαλόνι Αυτοκινήτου της Γενεύης στις 1 Μαρτίου 2016, ως ο διάδοχος της Bugatti Veyron του 2005 - 2015, και οι πρώτες παραδόσεις έγιναν τον Αύγουστο. Σε αντίθεση με τα 450 αντίτυπα της Veyron, η Chiron θα παραχθεί σε 500 αντίτυπα. Μέχρι το Μάρτιο του 2020 είχαν παραχθεί τα πρώτα 250.